《自朝阳洞登岩顶》
明代·黄辉

雪窦虚无启，云幢指顾生。
花唯谙石竹，草乍认山精。
鹿角峰歧过，嵒头世外行。
孤鸿知我意，从此共南征。

作者简介：明四川南充人，字平倩，一字昭素。万历十七年进士，改庶吉士，授编修。时同馆诗文推陶望龄，书画推董其昌，辉诗及书与之齐名。袁中道称其诗奇而藻，但佳作多散佚。官终少詹事兼侍读学士。有《贻春堂集》、《铁庵诗选》。